Temeljem Programa rada za 2019. godinu, Turistička zajednica grada Šibenika objavljuje

**JAVNI POZIV**

**Za kandidiranje manifestacija za dodjelu potpora iz programa**

**„IDEMO DO GRADA“ u 2019. godini za područje stare gradske jezgre**

**I. Predmet Javnog poziva**

Predmet Javnog poziva je dodjela bespovratnih novčanih sredstava Turističke zajednice grada Šibenika (dalje u tekstu: TZGŠ) za manifestacije izvan turističke sezone kao glavnog motiva dolaska turista i posjetitelja u destinaciju, a koje doprinose slijedećim ciljevima:

* razvoju turizma te valorizaciji kulturno-povijesne baštine;
* podizanju kvalitete i količine kulturne i turističke ponude;
* razvoju sadržaja koji omogućuju poboljšanje kvalitete turističke sezone i njezino produženje;
* promociji grada Šibenika, a posebno stare gradske jezgre u zemlji i inozemstvu;
* stvaranju prepoznatljivog imidža turizma grada Šibenika.

**Javni poziv za dodjelu potpora iz programa „IDEMO DO GRADA“ se odnosi isključivo na manifestacije u predsezoni, odnosno u mjesecu ožujku, travnju i svibnju te podsezoni, odnosno u mjesecu listopadu i studenom.**

**Javni poziv se odnosi na manifestacije koje će se održati isključivo na području stare gradske jezgre Šibenika kao definirane kulturno-povijesne cjeline.**

**Proračunska sredstva po ovom javnom pozivu iznose 150.000 Kn a osigurana su od strane Grada Šibenika i TZ grada Šibenika**

Sredstva potpore odobrit će se za organizaciju i realizaciju:

1. Kulturno-zabavnih manifestacija;
2. Edukativnih manifestacija;
3. Eno-gastronomskih manifestacija.

**II. Namjena sredstava**

Bespovratna sredstva potpore mogu se dodijeliti i koristiti isključivo za manifestacije koje se održavaju u 2019. godini. Sredstva su namijenjena za sufinanciranje troškova nabave roba i usluga za neposrednu realizaciju manifestacija i to:

* sufinanciranje održavanja manifestacije (troškovi glazbenika, troškovi tehnike, troškovi promocije manifestacije, troškovi učesnika u manifestaciji, ostali troškovi),
* izrada promotivnih brošura i promocija manifestacije na internetu,
* nabava radnog/potrošnog materijala vezanog za organizaciju manifestacije,
* najam prostora za održavanje manifestacije,
* troškovi smještaja, te putni troškovi izvođača i vanjskih suradnika, temeljem ugovora,
* druge potrebe u svrhu održavanja manifestacije.

Bespovratna sredstva potpore **ne mogu** se dodijeliti i koristiti za:

* kupnju nekretnina (objekata i zemljišta), te prijevoznih sredstava,
* troškove redovnog poslovanja organizatora manifestacije (plaće i ostala primanja zaposlenih, troškove prijevoza i putovanja zaposlenih, studijska putovanja, pokriće gubitaka, poreze i doprinose, kamate na kredite, carinske i uvozne pristojbe ili bilo koje druge naknade),
* izradu studija, elaborata, projektne i druge dokumentacije,
* manifestacije koje se isključivo odnose na jednokratno održavanje kao konferencije, okrugli stolovi, seminari, proslave obljetnica, izleti i hodočašća.
* sve druge troškove koji nisu vezani za realizaciju kandidirane manifestacije.

**III. Korisnici sredstava**

Za sredstva potpore mogu se kandidirati pravne i fizičke osobe (dalje u tekstu: Organizator) i to:

* Trgovačka društva
* Obrti
* Sportski klubovi
* Kulturne i druge javne ustanove
* Udruge

Za potporu za pojedinu manifestaciju se može kandidirati samo Organizator manifestacije, odnosno onaj subjekt koji u cijelosti organizira manifestaciju za koju traži potporu.

**Za potpore se ne mogu kandidirati Organizatori koji su dužnici plaćanja boravišne pristojbe i/ili turističke članarine, te Organizatori, koji nisu uspjeli ishoditi potvrdu nadležne Porezne uprave o nepostojanju duga Organizatora prema državi .**

**IV. Prihvatljivost troškova**

TZGŠ može Organizatoru odobriti potporu do maksimalno 80% opravdanih/prihvatljivih troškova manifestacije, odnosno u maksimalnom iznosu od 40.000 kn.

**V. Kriteriji za odobravanje potpora TZGŠ**

Kriteriji za odobravanje potpora TZGŠ su:

* kvaliteta i sadržajna inovativnost ponuđenog programa u odnosu na kontekst
* važnost programa za očuvanje kulturne baštine, kulturnog identiteta grada Šibenika, oživljavanje stare gradske jezgre grada Šibenika, kao i za razvoj turističke ponude grada Šibenika
* interdisciplinarnost
* ostvarena partnerstva, koprodukcije i umrežavanja – otvorenost u smislu ostvarivanja lokalnih, nacionalnih i međunarodnih suradnji u organizaciji manifestacije; prepoznatljivost na nacionalnoj i/ili međunarodnoj razini
* cjelogodišnji programi te programi koji podrazumijevaju angažman na razvoju publike – ciljani i kontinuirani rad s djecom, mladima i/ili ostalim ciljanim skupinama
* ekonomičnost i planirana dugoročnost programa
* podrška jedinica lokalne i područne (regionalne) samouprave u ostvarivanju programa; podrška nacionalnih i/ili međunarodnih vladinih i nevladinih organizacija u ostvarivanju programa
* financijska potpora iz drugih izvora
* korištenje javnih prostora u izvedbi programa
* razrađen marketinški plan, postojanje internetske/ FB/IG stranice koja komunicira program vjerodostojno i kontinuirano

**VI. Potrebna dokumentacija**

Za kandidiranje manifestacija za dodjelu potpore TZGŠ Organizator mora dostaviti:

1. obrazac zahtjeva „PM-2019“ koji je sastavni dio Javnog poziva (objavljenog na web stranici <https://www.sibenik-tourism.hr/hr/aktualnosti>),
2. dokaz o pravnom statusu Organizatora manifestacije (preslika izvoda iz trgovačkog, obrtnog ili drugog odgovarajućeg registra),
3. potvrdu nadležne Porezne uprave o nepostojanju duga Organizatora prema državi i Gradu Šibeniku (ovaj dokaz ne smije biti stariji od 30 dana od dana objave ovog natječaja),

TZGŠ zadržava pravo od Organizatora manifestacije zatražiti dodatna pojašnjenja zahtjeva, kao i dodatnu dokumentaciju, koju smatra potrebnom za kvalitetno donošenje odluke o dodjeli sredstava potpore.

**VII. Postupak realizacije programa**

O zahtjevima pristiglim na Javni poziv raspravlja peteročlano Povjerenstvo imenovano od strane Turističke zajednice grada Šibenika koje ujedno i donosi Odluku o raspodjeli sredstava iz Programa potpore turističkim manifestacijama u 2019. godini.

S korisnicima se sklapa Ugovor o namjenskom korištenju sredstava, kojim se reguliraju međusobna prava i obveze.

U svim vrstama oglašavanja, osim na radiju, organizator događanja mora objaviti logo TZG Šibenika. Preuzmite logotip TZ grada Šibenika ( ide link ) i naziv “IDEMO DO GRADA“.

Popis korisnika s odobrenim iznosom i namjenom dodijeljenih sredstava biti će objavljen na internetskim stranicama Turističke zajednice grada Šibenika (<https://www.sibenik-tourism.hr/hr/aktualnosti>) najkasnije 7 (sedam) radnih dana od dana isteka roka za podnošenje kandidatura.

**VII. Rok i način podnošenja kandidature**

Organizatori manifestacije, kandidaturu s cjelokupnom dokumentacijom podnose Turističkoj zajednici grada Šibenika.

**Kandidature se šalju u zatvorenoj omotnici s naznakama „Javni poziv za potpore manifestacijama IDEMO DO GRADA – ne otvaraj“.**

**Kandidature se šalju na adresu:**

**Turistička zajednica grada Šibenika**

**Fausta Vrančića 18**

**22 000 Šibenik**

**Rok podnošenja kandidature je 25. 2. 2019. godine (u obzir dolaze i kandidature s datumom otpreme pošte od 25. 2. 2019.)**

**X. Način isplate potpore**

* TZGŠ će do 30% od ukupno odobrenog iznosa potpore moći doznačiti organizatoru neposredno prije početka projekta dok će ostatak doznačiti nakon realizacije manifestacije i po primitku izvješća o utrošenim sredstvima utvrđene ugovorom.

Obrazac s izvješćem o utrošenim sredstvima se nalazi na linku pod „Aktualnosti“ na web stranici TZ grada Šibenika.

**Direktor TZ grada Šibenika**

 **Dino Karađole**

**Obrazac PM – 2019**

 **Zahtjev za dodjelu potpore iz programa „IDEMO DO GRADA“ u 2019.godini**

|  |  |
| --- | --- |
| Naziv manifestacije |  |
| Vrijeme održavanja manifestacije |  |
| Vrsta manifestacije ( zaokružiti) | Kulturno-zabavna Edukativna Eno-gastro Ostale |

|  |
| --- |
| **OSNOVNI PODACI O ORGANIZATORU MANIFESTACIJE** |
| Organizator manifestacije |  |
| Adresa/sjedište organizatora manifestacije |  |
| E-mail i web stranica |  |
| OIB organizatora manifestacije |  |
| Godina osnutka |  |
| Godina upisa u matični registar |  |
| Poslovna banka, IBAN |  |
| Odgovorna osoba ( ime, prezime, funkcija, kontakt) |  |
| Kontakt osoba ( ime, prezime, fukcija, kontakt) |  |
| **PODACI O MANIFESTACIJI** |
| Cilj/svrha manifestacije ( kratak opis) |  |
| Sadržaj/opis manifestacije |  |
| Datum održavanja u 2019. godini |  |
| Trajanje događanja ( broj dana) |  |
| Naplata ulaza ( da/ne) |  |
| Neposredni izvođači/sudionici događanja |  |
| Planiran broj posjetitelja manifestacije u 2019. Godini ( domaći i strani) |  |

|  |
| --- |
| **POTREBNA SREDSTVA ZA ORGANIZACIJU MANIFESTACIJE U 2019. GODINI** |
| Ukupan iznos potrebnih sredstava  |  |
| Traženi iznos sufinanciranja od TZ grada Šibenika |   |
| Ukupni/planirani troškovi organizacije manifestacije |  |

|  |
| --- |
| **MEDIJSKA POKRIVENOST MANIFESTACIJE U 2019. GODINI** |
| Planirana medijska pokrivenost – navesti medije lokalne, regionalne, nacionalne, intenacionalne |  |

|  |
| --- |
| **IZVORI FINANCIRANJA MANIFESTACIJE** |
| Vlastita sredstva organizatora manifestacije |  |
| Donacije i sponzorstva ostalih subjekata |  |
| Traženi iznos sufinanciranja od TZ grada Šibenika |  |

|  |
| --- |
| **PLANIRANI TROŠKOVI ORGANIZACIJE DOGAĐANJA** |
|  | **Opis troškova** | **Planirani iznos** |
| 1 |  |  |
| 2 |  |  |
| 3 |  |  |
| 4 |  |  |
| 5 |  |  |
| 6 |  |  |
| 7 |  |  |
| 8 |  |  |
| 9 |  |  |
| 10 |  |  |
|  | **UKUPNO:**  |  |
|  |  |  |

|  |  |
| --- | --- |
| **Mjesto i datum** | **Pečat i potpis odgovorne osobe**  |